༄། ། ཚོགས་ཆོས་ཆེན་མོ་རིན་ཆེན་འབྲུག་སྒྲ། ། ུང་ཐུགས་ཀྱི་ངོ་བོར་གྱུར་པ་བླ་མ་རིན་པོ་ཆེའི་ཞལ་ནས། ཐེག་པ་ཆེན་པོ་གསང་སྔགས་ཀྱི་མཆོག་དང་ཐུན་མོང་གི་དངོས་གྲུབ་མ་ལུས་པའི་ཡོན་ཏན་རྣམས་མངོན་དུ་བྱེད་པ་ལ། སེམས་ནང་དུ་ཏིང་ངེ་འཛིན་ལ་རྩེ་གཅིག་ཏུ་གནས་དགོས། དེ་ལ་མཐུན་པའི་རྐྱེན་གནས་ཕུན་སུམ་ཚོགས་པ་ལ་བརྟེན་པས་ཕྱིའི་རྐྱེན་གྱིས་མི་གཡེང་བས་ནང་དུ་ཏིང་ངེ་འཛིན་ལ་རྩེེ་གཅིག་ཏུ་གནས་པ་ཡིན། དེས་ན་རྣལ་འབྱོར་པ་དགོན་པ་དབེན་པ་ཆུ་ཤིང་དང་འཚོ་བ་མོད་པ། ཉིན་མོ་སྐྱེ་བོའི་རྒྱུ་འགྲུལ་མེད་པ། མཚན་མོ་དགྲས་གླགས་འཚོལ་དང་འཇིགས་པ་མེད་པར། རྩེ་གཅིག་ཏུ་བསྒོམ་པ་ཡིན་ཏེ། རྣལ་འབྱོར་པ་ཐ་མའི་གནས་ཡིན། དེ་ལྟ་བུར་ཞག་བརྒྱ་བསྒོམ་པ་བས། རི་ཁྲོད་དབེན་པ་གྲོགས་ཁྲོད་དབེན་པ་སྟེས་དབང་གིས། ། འཕྲད་ཅིང་རང་དབང་བརྟེན་མཛད་གསོལ། ། ཞེས་གསུངས་པས། རྣལ་འབྱོར་པ་འབྲིང་གི་གནས་ཡིན་མོད། ཡང་དེ་ཉིད་དུ་ཞག་བརྒྱ་བསྒོམས་པ་བས་རྗེ་བཙུན་ཆེན་པོ་མི་ལ་ལྟར། གངས་ཁྲོད་ཅི་ཡང་མེད་པར་ཞག་གཅིག་བསྒོམས་པ་ཁྱད་པར་དུ་འཕགས། དེ་ལྟ་བུར་ཞག་བརྒྱ་བསྒོམས་པ་བས་ཨུ་རྒྱན་ལ་སོགས་པའི་གནསཀྱི་གནས་ཡིན། མདོར་ན་གནས་ཕུན་སུམ་ཚོགས་པ་དེ་རྣམས་སུ། དབང་པོ་ལྔ་ཡུལ་ལྔ་ལ་མ་འཕྲོས་པར་ནང་དུ་ཏིང་ངེ་འཛིན་ལ་མ་ཡེངས་པར་བསྒོམ་དགོས་པ་ཡིན། དེ་ཡང་འདི་ལྟར་དུ་བསྐྱེད་པའི་རིམ་པ་ཡི་དམ་གྱི་ལྷའམ། རྫོགས་པའི་རིམ་པ་མཚན་མ་དང་བཅས་པའམ། མཚན་མ་མེད་པའི་བྱེ་བྲག་མང་པོ་འཕྲུག་ཤར་གྱི་སོང་ན་མཉམ་ཧྲུག་གེ་བ་ལ་རེས་འགའ་གང་ལ་མཉམ་པར་བཞགརེས་གང་ལ་མཉམ་པར་མ་གཞག་པས་ཏིང་ངེ་འཛིན་གྱི་ཡོན་ཏན་མི་འབྱུང་། འོ་ན་གང་བསྒོམ་སྙམ་ན། རིན་པོ་ཆེའི་ཐུགས་ཀྱི་གདམས་ངག་ཆོས་ཀྱི་རྗེའི་ཐུགས་དགོངས་ཕྱིན་ཅི་མ་ལོག་པ་ལྔ་ལྡན་རིན་པོ་ཆེ་བསྒོམ་པ་ལགས་ཏེ། གཞན་ཉམས་སུ་བླང་བྱ་རྣམས་ལྟོ་འགྲངས་བའི་བྱ་ན་དང་འདྲ་སྟེ། རྟག་ཏུ་ཉམས་སུ་བླང་བྱ་མ་ལགས་པས། ཆོས་ལྔ་པོ་ལ་རྒྱུན་དུ་མཉམ་པར་གཞགདེས་དབང་པོ་ཡུལ་ལ་མི་འཕྲོ་མི་འཛིན་ཅིང་ཉོན་མོངས་པ་དུག་གསུམ་རྒྱུན་བཅད་ནས་ཡོན་ཏན་སྐྱེ་བ་ལགས་མོད། དེ་ལྟར་མ་གྱུར་པར་ཡུལ་ལ་ཕྱིར་དབང་པོ་འཕྲོས་པས་ཉེས་པ་མཐའ་དག་འབྱུང་སྟེ་མིག་གི་དབང་པོས་གཟུགས་ལ་ཕྱིར་བལྟས་པས། སྡུག་པ་ལ་ཆགས་པའི་སེམས་སྐྱེ། ས་པ་དུག་གསུམ་གྱི་ལས་བསོགསྣའི་དབང་པོས་དྲི་དང་། ལྕེའི་དབང་པོ་རོ་དང་། ལུས་ཀྱི་དབང་པོ་རེག་བྱ་དང་། ཡིད་ཀྱི་དབང་པོ་ཡུལ་དུ་ཆོས་ལ་སོགས་པ་ཐམས་ཅད་ཚུལ་དེ་ཁོ་ན་ལྟར་མཆི། དེ་ལྟར་ཡང་། འདོད་ཆགས་ཞེ་སྡང་གཏི་མུག་བཅས། ། དེས་བསྐྱེད་ལས་ནི་མི་དགེ་བ། ། མི་དགེ་བ་ལས་སྡུག་བསྔལ་འབྱུང་། ། དེའི་ཕྱིར་དབང་་གྱི་ཞིང་ཁམས་ལ་སོགས་པའི་ཕྱོགས་བཅུའི་སངས་རྒྱས་ཀྱི་ཞིང་ཁམས་དང་། སངས་རྒྱས་ཉིད་འཁོར་དང་བཅས་པ་མཐོང་བར་འགྱུར། དེ་བཞིན་དུ་ལྷའི་རྣ་བ་རྣམ་པར་དག་པས་བདེ་བ་ཅན་ལེགས་པའི་ཞིང་གང་དག་པ་རྣམས་སུ་སངས་རྒྱས་འོད་དཔག་ཏུ་མེད་པ་ལ་སོགས་པས་ཆོས་གསུང་བ་རྣམས་མངོན་གསུམ་ལྟར་མཐོང་བར་འགྱུར། དེ་བཞིན་དུ་ལྷའི་སྣ་དང་ལྕེ་དང་ལུས་དང་ཡིད་ཀྱིས་འཇིག་རྟེན་ན་དྲི་ཞིམ་པ་དང་། རོ་མངར་བ་དང་། རེག་བྱ་འཇམ་པ་ཡིད་ཀྱི་བདེ་བ་ལ་སོགས་པ་ཐམས་ཅད་ལ་དབང་བྱེད་པར་འགྱུར། མདོར་ན་ཡོན་ཏན་གྱི་ཚོགས་ཇི་སྙེད་ཡོད་པ་དེ་རྣམས་ནང་དུ་ཉོན་མོངས་པ་དུག་གསུམ་དང་བྲལ་བའི་ཏིང་ངེ་འཛིན་ལ་རྟག་ཏུ་མཉམ་པར་བཞག་པ་ལས་འབྱུང་བ་ལགས་མོད། དེ་ལྟར་ཡང་། མ་ཆགས་མ་སྡང་གཏི་མུག་མེད། ། དེས་བསྐྱེད་ལས་ནི་དགེ་བའོ། ། ཞེས་གསུངས་པས། དེའི་ཕྱིར་ན་རླུང་སེམས་ནང་དུ་གནས་པ་གཅེས་ཏེ། ཕྱིར་འཕྲོས་ན་ནད་མང་བ་དང་ཚེ་ཐུང་བ་དང་། ཁ་མི་ཕྱེད་པ་ལ་སོགས་པའི་ཉེས་སྐྱོན་ཐམས་ཅད་མུན་རུབ་པ་བཞིན་དུ་འབྱུང་བས་ན་££àà་སུ་ཀུའི་རྣམ་པར་ཐར་པས་གཞན་གྱི་ངོ་སྲུང་བ་ལ་སོགས་པའི་རྣམ་པར་གཡེང་བ་ཐམས་ཅད་རྦད་ཀྱིས་བཅད་ནས། རང་སེམས་སྲུང་དགོས། དེ་ལྟར་ཡང་། སློབ་དཔོན་ཞི་བ་ལྷའི་ཞལ་ནས། སེམས་སྲུང་བརྟུལ་ཞུགས་མ་གཏོགས་པ། ། བརྟུལ་ཞུགས་མང་པོས་ཅི་ཞིག་བྱ། ། ཞེས་གསུང་། ཁོང་གི་སྐུ་འབག་འབྲི་བ་ཡང་ཞལ་ཕར་ལ་བསྟན་པ་འབྲི་བར་འདུག་གསུང་ཡང་འགའ་ཞིག་གི་རྣམ་པར་རྟོག་པ་ལ། ཁ་བསག་དང་ངོ་དགའ་ལ་སོགས་པས་གཞན་གྱི་སེམས་མ་བསྲུངས་ན་རྙེད་པ་དང་བཀུར་བསྟི་ལ་སོགས་པ་བསྒྲུབ་པའི་མཐུན་རྐྱེན་མི་འབྱུང་སྙམ་ན་ནང་དུ་སེམས་རྩེ་གཅིག་པའི་ཏིང་ངེ་འཛིན་ལ་མ་ཡེངས་པར་བྱ་ཞིང་འཕགས་པ་ཀ་ཏ་ཡ་ན་བཞིན་ཏིང་ངེ་འཛིན་ལས་མ་གཡོས་ན། ཕུན་སུམ་ཚོགས་པ་ཐམས་གཏུམ་པོ་རབ་སྣང་ཞེས་བྱ་བ་འཁོར་མང་པོ་དང་བཅས་པ་ཞིག་ཡོད་པ་འདུལ་བའི་དུས་ལ་བབ་པར་མཁྱེན་ནས། སངས་རྒྱས་ཀྱི་ཞལ་ནས་འཕགས་པ་ཀ་ཏ་ཡ་ན་ལ། མཐའ་ཁོབ་ཀྱི་རྒྱལ་པོ་གཏུམ་པོ་རབ་སྣང་ལ་སེམས་སྲུང་སྟེ། དེར་འཕགས་པས་བྱོན་པ་དང་རྒྱལ་པོ་དང་འཕགས་པ་གཉིས་ཀྱི་ཁྲི་བཤམས་ནས་སྐྱེ་བོའི་ཚོགས་མང་པོ་འདུས་ཏེ། གླུ་གར་དང་རོལ་མོ་མང་པོ་བྱས་ཏེ་རྒྱལ་པོ་དགྱེས་པར་བྱས་ཏེ་དགྱེས་པ་དང་། རྒྱལ་པོས་འཕགས་པ་ལ་གླུ་སྙན་ནམ་གར་ལེགས་སམ་ཞུས་པས། འཕགས་པས་ངས་མ་མཐོང་གང་མཐོང་བ་དང་ཐོས་པ་དེ་ལའོ་གསུངས་པས། འོ་ན་ཁྱོད་ལ་མིག་དང་སྣ་བ་མེད་དམ་ཟེར་བ་ལ། རྒྱལ་པོ་ཡིད་ཆེས་པར་བྱ་བའི་ཕྱིར། འཕགས་པས་རྒྱལ་པོ་ལ་ཁྱོད་ཀྱི་ཡུལ་ན་ཆད་པ་ཕོག་པའི་མི་དག་ཡོད་དམ་དྲིས་པས་ཡོད་ཟེར་ཏེ་ཁྲིད་ནས་བྱུང་བས། ལག་ཏུ་ཏིལ་མར་སྐྱོགས་གང་བསྐུར། གཤེད་མ་རལ་གྲི་ཐོགས་པས་བསྐོར་ནས་འདི་གྲོང་ཁྱེར་ལ་སྐོར་བའི་ཚེ་ཐིགས་པ་གཅིག་བོ་ན་གཤེད་མས་སྐེ་བག་ནས་མགོ་ཐང་ལ་ལྷུང་བར་འགྱུར་ཞེས་བསྒོ་ནས་ལམ་དུ་གླུ་གར་ལ་སོགས་པ་གྱིས་ཤིག་གསུངས། དེ་ལྟར་བྱས་ཏེ་ཁྱོད་ཀྱིས་མཐོང་ངམ་བྱས་པས་ངས་མ་མཐོང་གང་མཐོང་བའམ་ཐོས་པ་དེ་ལ་འོ་ཟེར་བས། འཕགས་པས་རྒྱལ་པོ་ལ། མི་འདི་ཉིད་ཚེ་འདིའི་སྲོག་སྲུང་བའི་ཆེད་དུ་ཡང་མ་མཐོང་ན། བདག་ཀྱང་བྱང་ཆུབ་ཀྱི་སྲོག་སྲུང་བའི་ཆེད་དུ་གླུ་གར་ག་ལ་མཐོང་གསུངས་པས། རྒྱལ་པོ་དད་ནས་དཀོན་མཆོག་གསུམ་གྱི་བསྟན་པ་དར་བར་གྱུར་པ་ལྟ་བུ་ལགས། དེས་ན་ཏིང་ངེ་འཛིན་ལ་རྩེ་གཅིག་ཏུ་མཉམ་པར་བཞག་ཅིང་ལྷ་མོ་བརྒྱས་གར་བྱས། སྲིན་མོ་བརྒྱས་བྲོ་བརྡུངས་ཡང་མཚར་བ་དང་འཇིགས་པ་མེད་པར་གླང་པོ་སྨྱོན་པ་བྱུང་ཡང་ལམ་མི་འཛུར། རྒྱལ་པོ་བྱུང་ཡང་བསྙུན་མི་འདྲི་བར་ཉམས་སུ་བླང་ཞིང་ལོང་བ་གླང་གཞུག་ལྟ་བུ་འདི་མ་ཤོར་བར་བྱ། སྐྱེས་བུ་རྣམས་ཡུན་རིང་མོ་ཞིག་མི་འགོར་བར་སངས་རྒྱས་དང་འདྲ་བའི་གྲུབ་ཐོབ་ཏུ་འགྱུར་ཏེ། ཕུན་སུམ་ཚོགས་པ་ཐམས་ཅད་ཀྱང་འཁོར་ལོས་བསྒྱུར་བའི་རྒྱལ་པོ་ལྟར་འགྱུར་གསུང་། དེ་ལྟར་ཡང་རྗེ་ཕག་མོ་གྲུ་པའི་ཞལ་ནས། སྙིང་ནས་རྩ་བ་ཆོད་གྱུར་ཅིང་། ། རོ་གཅིག་ངང་ལ་འབྱམས་གྱུར་ན། ། དཔལ་གྱི་རི་ལ་དར་ཆེན་འཕྱར། ། དགོས་དགུ་མི་འདོད་བཞིན་དུ་འབྱུང་། ། དེ་དབང་མེད་ཀྱི་རྒྱུ་འབྲས་མ་ལགས་སམ། ། ཞེས་གསུངས་སོ། ། མདོར་ན་འཇིག་རྟེན་འདིས་ཀུན་ནས་བླང་བའི་བྱ་བ་ཐམས་ཅད་སློག་རྡུལ་བཞིན་ཁེངས་ཀྱིས་བོར་ནས། ནང་དུ་ཏིང་ངེ་འཛིན་འབའ་ཞིག་གིས་དུས་འདའ་བར་བྱེད་ན། སེམས་ཀྱིས་ལུས་བྱིན་གྱིས་བརློབ་སྟེ་ལུས་ཀྱི་མཛེ་ནད་དང་ཤ་ཀྲ་ལ་སོགས་པ་མི་མཐུན་པའི་ཕྱོགིས་དེ་ལྟར་ཐུགས་ལ་བཞག་པར་ཞུ་གསུངས། ། ། །ཡང་རྗེ་རིན་པོ་ཆེའི་ཞལ་ནས་ཚེ་གཅིག་གིས་རྫོགས་པའི་བྱང་ཆུབ་ཏུ་སངས་རྒྱ་བར་བྱེད་པ་ལ། མཚན་ཉིད་དང་ལྡན་པའི་བླ་མ་དམ་པ་བསྟེན་དགོས་པ་ཡིན། དེ་ཡང་འཇིག་རྟེན་འདིའི་བཟོའི་རིག་བྱེད་ལ་སོགས་པ་ལ་ཡང་སློབ་དཔོན་མཁས་པ་འཚོལ་དགོས་ན། ཐམས་ཅད་མཁྱེན་པའི་ཡེ་ཤེས་དོན་དུ་གཉེར་བ་ལ་ལྟ་སྨོས་ཀྱང་ཅི་དགོས། དེ་ལྟར་སྡུད་པ་ལས། སློབ་མ་བཟང་པོ་བླ་མ་གུས་ལྡན་དེ་དག་གིས། ། བླ་མ་མཁས་པ་རྣམས་ལ་རྟག་ཏུ་བསྟེན་པར་བྱ། ། ཅི་ཕྱིར་ཞེ་ན་མཁས་པའི་ཡོན་ཏན་དེ་ལས་འབྱུང་། ། བགྱི་བ་ལ་སོགས་པ་གསུང་། དེ་མ་ཡིན་པ་གང་རུང་རུང་ལ་བསྟེན་ཀྱང་ཡོན་ཏན་སྐྱེད་མི་ནུས་ཏེ། དཔེར་ན་སྐོས་ཕོར་ལ་རི་མོ་མེད་ན། ཚ་ཚ་ལ་རི་མོ་མི་འབྱུང་བ་དང་འདྲ། ཆོས་རྗེའི་ཞལ་ནས། གཉུག་མའི་དྲོད་ཚོད་མི་ཤེས་པར། ། སྐལ་ལྡན་གྱི་མགོ་སྐོར་མ་བྱེད་ཅིག། གསུངས་པས་བླ་མ་ཚུལ་ཁྲིམས་དང་ལྡན་པ་ལ་བསྟེན་འཚལ། མཚན་ཉིད་ཀྱང་བདེ་བར་གཤེགས་པའི་གསུང་རབ་ནས་དཔག་ཏུ་མེད་པ་ཞིག་གསུངས་ཀྱང་། མགོན་པོ་ཕག་མོ་གྲུ་པའི་ཞལ་ནས་ཤེས་རབ་ཆེན་པོའི་སྒོ་ནས་གཞན་གྱི་ལམ་སྣ་འཁྲིད་ནུས་པ་དང་། སྙིང་རྗེ་ཆེན་པོའི་སྒོ་ནས་སྡུག་བསྔལ་གྱི་ཁུར་ཁུར་བར་ནུས་པ་དང་། རང་ཚེ་འདི་ལ་ལྟོས་བ་སྤུའི་རྩེ་མོ་ཙམ་ཡང་མེད་པ་དང་གསུམ་པོ་འདིར་འདུས་གསུང་། དེ་ལ་ཤེས་རབ་ཆེན་པོའི་སྒོ་ནས་གཞན་གྱི་ལམ་སྣ་འཁྲིད་པ་ལ་བླ་མ་དེས་ཀྱང་སློབ་མའི་སེམས་མི་གནས་པ་གནས་པ་དང་། གནས་པ་བརྟན་པ་དང་། བརྟན་པ་གོང་ནས་གོང་དུ་བོགས་འདོན་ཅིང་བདུད་མི་འཇུག་པར་བྱེད་པ་དང་། ཞུགས་ནས་བཟློག་པའི་ཐབས་ལ་མཁས་པ་དང་། བློ་སྣ་བསྒྱུར་ཞིང་རྒྱུད་བྱིན་གྱིས་བརློབ་པ་དགོས་གསུང་། དེ་ལ་དང་པོ་སེམས་མི་གནས་པ་གནས་པར་བྱེད་པ་ལ། སློབ་མའི་ཁམས་དང་བག་ལ་ཉལ་ཤེས་པ། སོ་སོའི་ལས་འཕྲོ་དང་མཐུན་པའིུང་བ་ལ། སྐྱེ་བ་སྔ་མ་ལ་ཟད་པ་སྔོན་པོ་ལ་གོམས་པར་མཁྱེན་ནས། རྒྱལ་པོ་མ་སྐྱེས་དགྲའི་ལྡུམ་ར་ནས་ཨུ,་ལ་སྔོན་པོ་ལོངས་ལ་དགེ་འདུན་གྱི་གྲལ་དུ་བྲིམས་ཤིག་གསུང་སྟེ་བྲིམས་པ་དང་། ཨུ,ལ་མིག་ལ་ཕན་པས་བསྣམ་པར་བྱའོ་གསུང་། ཐམས་ཅད་ཀྱིས་སྔོ་ཟིང་ཀྱིས་བསྣམས་པས། ལེགས་འོངས་ཀྱིས་སྔོན་གྱི་ཚེ་སྔ་མ་སྔོན་པོ་ལ་གོམས་པའི་རྒྱུ་དེས་ལྷན་གཅིག་བྱེད་པའི་རྐྱེན་སྔོན་པོ་དེས་སད་ནས་ཏིང་ངེ་འཛིན་ཐོབ་ནས་དགྲ་བཅོམ་ཐོབ་སྐད། དེ་ནས་བཅོམ་ལྡན་འདས་ཀྱིས་ཁྱོད་ལ་ཆུ་སྲིན་བྱིན་པ་གསོད་ཀྱི་ཀླུ་ཨ་འབྲས་ཆུ་ངོས་ཐུལ་ཅིག་གསུང་ནས་འཕགས་པས་གྲོང་ཁྱེར་དུ་བསོད་སྙོམས་ལ་བྱོན་ནས་མཐར་གནས་པའི་ཆུ་མིག་སྟེང་དུ་གྲོ་སྟབས་པ་དང་། དེ་ཀླུ་ཁྲོས་ནས་ནམ་མཁའ་ནས་མཚོན་ཆའི་ཆར་ཕབ་པས། ཡང་འཕགས་པས་མེའི་ཏིང་ངེ་འཛིན་ལ་གནས་པས་ཁོང་ཀུན་ནས་མེའི་ཕུང་པོ་རབ་ཏུ་འབར་བར་མཐོང་ནས་བྲེད་དེ་འཕགས་པ་ཉིད་ལ་སྐྱབས་སུ་སོང་བ་དང་། འཕགས་པས་ཀླུ་རྣམས་ལ་དཀོན་མཆོག་གསུམ་ལ་སྐྱབས་སུ་འགྲོ་བ་དང་། བསླབ་པའི་གཞི་རྣམས་ཕོག་ནས། ཁོང་སྲོག་ཆགས་ཆུ་དུར་མཛད་ནས་ལྷུང་བཟེད་དུ་བཅུག་སྟེ་དེ་བཞིན་གཤེགས་པ་ལ་ཕུལ་བ་དང་། དགེ་སློང་རྣམས་ཟད་པ་མེའི་ཏིང་ངེ་འཛིན་ལ་མཉམ་པར་བཞག་པ་རྣམས་ཀྱི་མཆོགའཕགས་པ་ལེགས་འོངས་ཡིན་གསུངས་པ་ལྟ་བུ་དང་། གཞན་ཡང་བཅོམ་ལྡན་འདས་མཉན་ཡོད་ན་བཞུགས་པའི་ཚེ། དགེ་སློང་སེང་གེ་ཞེས་བྱ་བས་བསྒོམས་ཀྱང་སེམས་གནས་སུ་མ་བཏུབ་པས། དེའི་བག་ཆགས་སད་པར་བྱ་བའི་ཕྱིར། བཅོམ་ལྡན་འདས་ཀྱིས་ཁོ་བསོད་སྙོམས་ལ་སོང་བའི་དུས་སུ་ཀུན་དགའ་བོ་ལ་བསྔགས་ནས། ཁོང་གི་བྲང་ཁང་ལ་གད་དར་གྱིས་སྤོས་ཆུས་ཆག་ཆག་ཐོབ། མེ་ཏོག་སིལ་མ་ཁྲོམ། དར་གྱི་ལྡ་ལྡི་བྲིས། སེངྒེའི་ཁྲི་ཤོམས་ཤིག་གསུང་ནས། དེ་ལྟར་བྱས་པ་དང་། དེ་ནས་ཁོ་ལོག་བྱུང་བ་དང་། ངའི་ཁང་པར་སུ་ཕྱིན་པ་ཡིན་ཟེར། ཀུན་དགའ་བོ་ཕྱིན་བྱས་པས། འདིས་མི་བསླུ་སྙམ་ནས་དགེ་སློང་སེངྒེའི་ཁྲི་ལ་བསྡད་པས་སྔར་གྱི་བག་ཆགས་སད་ནས་སེམས་གནས་པ་བྱུང་སྟེ་དེ་ལ་བརྟེན་ནས་བསྒོམས་པས། དགྲ་བཅོམ་པ་ཐོབ་པ་ལྟ་བུ་དང་། གཞན་ཡང་བཅོམ་ལྡན་འདས་ཀྱིས་དགེ་སློང་ལ་ལ་དག་ལ། ཚེ་སྔ་མ་ལ་དཀར་པོ་དང་སྔོན་པོ་དང་དམར་པོ་ལ་སོགས་པ་གང་ལ་གོམས་པ་གནས་ཀྱིས་ལྷུང་བཟེད་ཀྱི་ཁ་སྐོར་བ་དཀར་པོ་དང་དམར་པོ་ལ་སོགས་པ་བྱུགས་ནས་དེ་ལ་དམིགས་པས་སྐད་གཅིག་གིས་སེམས་གནས་པ་གྲུབ་པ་ཡིན། དེའི་ཐོག་ནས་ཁྲིད་པས་འབྲས་བུ་མྱུར་དུ་ཐོབ་པའི་གཏམ་རྒྱུད་མཐའ་མེད་པ་ཞིག་གསུངས་ཏེ་སྐྱེས་བུ་རྣམས་དེ་ཅི་ལ་གླེང་བླངས་ན། སློབ་མའི་རྒྱུད་ལ་ཡོན་ཏན་ཕུན་སུམ་ཚོགས་པ་མཐའ་མེད་དུ་བསྐྱེད་པ་ལ་མཉམ་པར་མ་བཞག་ཀྱང་ས་ལེ་མཁྱེན་པ་སངས་རྒྱས་ལྟ་བུ་ཡིན་གསུང་། བླ་མ་འབྲིང་གིས་མཉམ་པར་བཞག་ན་སློབ་མ་ལ་སོགས་པའི་ཁམས་རྒྱུད་ལ་སོགས་པ་མཁྱེན་ཅིང་། མ་བཞག་ན་མི་ཤེས་པས་མཉམ་གཞག་གི་ངང་ནས་ཚེ་སྔ་མའི་ལས་འཕྲོ་དང་། ཚེ་འདི་གོམས་པའི་ཐོག་ནས་ཁྲིད་ཤེས་དགོས་ཏེ། དེ་གང་ལྟ་བུ་སྙམ་ན། སློབ་དཔོན་ཀླུའི་བྱང་ཆུབ་དེ་སྔོན་ཤིང་འཐུ་ཡིན་པས་དེའི་གོམས་པའི་བག་ཆགས་ལ་བརྟེན་ནས་འཁྲིད་པའི་ཕྱིར། སློབ་དཔོན་འཕགས་པས་མགོ་ལ་ཤིང་སྐྱེ་བ་བསྒོམ་དུ་བཅུག་པས། རྩེ་གཅིག་པའི་སེམས་ཐོབ་སྟེ། ཕུག་ནས་ཕྱིར་འོང་མ་ཤེས་པ་ལ། ད་ཁྱེད་རང་གིས་ཤིང་དེ་སོག་ལེས་བཅད་པར་སོམས་ལ་ཕྱིར་ཤོག་གསུངས་པས། ཕྱིར་ཐོན་ཤེས་ཤིང་། དེ་ཉིད་ལ་བརྟེན་ནས་བསྒོམས་པས་གྲུབ་པ་ཐོབ་པ་ལྟ་བུ་ཡིན། དེ་ཡང་ཤིང་ལ་རྩེ་གཅིག་པ་ཐོབ་པ་དེ་རྟོག་པ་གཞན་གྱིས་སྟོང་པས་ཞི་གནས། དེའི་རང་བཞིན་སྟོང་པ་ཉིད་དུ་ཤེས་པ་དང་ལྷག་མཐོང་། དེ་ལྟར་ཡང་སེམས་ཞི་བ་དེ་ཞི་གནས་ཏེ། ཆོས་ཤེས་པ་དེ་ལྷག་མཐོང་ངོ་། ། བགྱི་བ་གསུང་། དེ་ཡང་འཛམ་བུ་གླིང་པ་ཐམས་ཅད་ཀྱི་མདུན་དུ་ཉིན་མཚན་དུས་དྲུག་ཏུ་བྱོན་ནས་འོ་དོད་འབོད་ཅིང་བྱིན་གྱི། བཅོམ་ལྡན་འདས་ཀྱིས་ཤཱ་རིའི་བུ་ལ་གཏད་དེ། ཁོང་གི་མཉམ་པར་བཞག་ནས་བལྟས་པས། མཁྱེན་ནས་གོ་ལྡོག་སྟེ་བསྒོམ་དུ་བཅུག་པས་དགྲ་བཅོམ་པ་ཐོབ་པ་ལྟ་བུ་དང་། ཡང་སྒ་རྒྱལ་བའི་སྐྱེ་བ་སྔ་མའི་ཡི་དམ་ལྷ་མོ་སྐུལ་བྱེད་མ་ཡིན་པས། བྱིས་པའི་དུས་སུ་གཟུངས་མ་བསླབས་པར་བློ་ལ་བྱུང་། ནུས་པ་ཡང་ཆེ་བ་ལ་དེའི་དུས་ན་ར་འཚོ་ཞནས་ཀྱང་སང་འདིར་ལས་ཅན་ཞིག་འོང་བར་འདུག་པས་དེ་ངའི་རྩར་ཐོངས་ཤིག་གསུང་སྟེ། དེར་ཁོ་དང་མཇལ་བས་སྐུལ་བྱེད་མའི་སྐུ་ལ་མཛུབ་མོ་བཙུགས་ནས་འདི་ཁྱོད་ཀྱི་སྐྱེ་བ་སྔ་མའི་ཡི་དམ་ཡིན། ཁྱོད་སྡིག་པའི་གྲོགས་པོས་བསླུས་པ་ཡིན། གསུངས་པས་སྐུ་ལ་འཁྱུད་ནས་ཤུམས་སྐད། དེར་ཁོང་གིས་ངོ་སྤྲད་ནས་བསྒོམས་པས་གྲུབ་ཐོབ་ཆེན་པོ་ཞིག་བྱུང་སྐད། སྐྱེས་བུ་རྣམས་ཁོང་གི་ཚེ་སྔ་མའི་ཡི་དམ་སྐུལ་བྱེད་མ་ཡིན་པ་ལ། ལོ་ཙཱ་བས་འཇམ་དཔལ་ལྟ་བུ་ཞིག་སྒོམ་དུ་བཅུག་ན་གྲུབ་ཐོབ་མི་འབྱུང་སྟེ། ལར་ན་སོ་སོའི་རིགས་ཤེས་དགོས། རིགས་གང་ལ་དད་པ་དེའི་ལས་འཕྲོ་ཅན་ཡིན། རྗེ་རིན་པོ་ཆེའི་ཞལ་ན། སོ་སོའི་རིགས་རྣམས་དུས་སུ་ངོ་སྤྲོད་མཛད། ། ཅེས་པ་དང་། གཞན་དུ་འདུན་པ་སྒྱུར་ན་ཕྲག་དོག་ཅན་དེ་ཕུང་དུ་བཅུག། གསུངས་པས། ཁྱེད་རྣམས་ཀྱང་གཞན་གྱི་འདུན་པ་མ་བསྒྱུར་བར་སོ་སོ་གང་ལ་དད་པའི་བླ་མའམ་ཡི་དམ་དེ་སྐྱེ་བ་སྔ་མའི་འབྲེལ་པ་ཅན་ཡིན། དེ་ལྟར་ཡང་དགྱེས་རྡོར་ལས། རྣལ་འབྱོར་པ་གང་ནག་པོ་ཆེ། ། དེ་ཡི་ལྷ་ནི་མི་བསྐྱོད་པ། ། ཞེས་པ་ལ་སོགས་པ་གསུངས་པས་ན། བླ་མ་ཐ་མས་ཀྱང་བླ་མ་གོང་མའི་བྱིན་རླབས་ཞུགས་ཤིང་། རང་གི་ཉམས་མྱོང་ལ་ཕྲིགས་ཚུད་པའི་སྒོ་ནས་ཁྲིད་དགོས་པ་ཡིན། དེ་མ་ལགས་པའི་ར་ཟམ་རྩ་ལ་འགྲོ་བའི་ལུགས་ཀྱི་ཁྲིད་བྲེང་བྲེང་དེས་ཡོན་ཏན་སྐྱེད་མི་ནུས་ཏེ། ཤར་དུ་འགྲོ་བ་ལ་བྱང་དུ་ལམ་བསྟན་པ་འདྲ། དེ་ལྟར་ཡང་དཔལ་ཕག་མོ་གྲུ་པའི་ཞལ་ནས། ཉམས་མྱོང་མེད་པའི་སྒོམ་ཁྲིད་དེ། ། རྒྱུས་མེད་ལམ་མཁན་བྱེད་པ་ཡིན། ། ཞེས་པ་ལ་སོགས་པ་གསུང